Scenes of Malaysian Life

Scenes of Malaysian Life merupakan siri lerang komik oleh kartunis Malaysia, Lat, yang diterbitkan dan disiarkan di dalam akhbar New Straits Times. Lerang komik ini, yang disiarkan selama 40 tahun, dari 1974 sehingga 2014, menggambarkan cara hidup masyarakat Malaysia yang berbilang budaya. Kebanyakan karya beliau dalam siri ini juga dimuatkan dalam buku komik beliau.

Latar belakang
Pada tahun 1973, Lat, yang ketika itu bertugas sebagai wartawan jenayah di New Straits Times, telah menghantar lerang komiknya untuk majalah Asia Magazine yang berpangkalan di Hong Kong dengan budaya hidup tradisional sebagai subjek utama yang mana beliau melukis kartun dan menyediakan dialog tentang upacara tradisi Melayu Islam, berkhatan. Ia menarik perhatian ketua pengarang New Straits Times ketika itu, Lee Siew Yee, yang kemudiannya menawarkan jawatan kartunis tetap di akhbar itu. Lat kemudian mengambil jawatan itu yang dicipta khas untuk beliau oleh penyunting akhbar itu, Abdul Samad Ismail. Ini mendorong Lat untuk mengarang lerang komik Scenes of Malaysian Life yang mana tugas beliau ialah mengetengahkan kehidupan seharian masyarakat Malaysia yang berbilang kaum dan budaya dan hal ehwal semasa. Beliau menggambarkannya sebagai "sesuatu yang sangat inovatif pada ketika itu".

Kartun pertama yang dilukis oleh Lat untuk siri ini ialah "Perak Wedding", yang diterbitkan pada Mac 1974. Selepas pulang ke Malaysia daripada pengajiannya selama 4 bulan di St Martin's School of Art di London, Lat mengubah format Scenes of Malaysian Life kepada siri kartun editorial. Pada tahun 1984, sebahagian daripada keinginan untuk menjauhkan diri daripada tumpuan umum, Lat meletak jawatan daripada New Straits Times untuk menjadi pekerja bebas, namun akan terus melukis Scenes of Malaysian Life untuk akhbar tersebut. Pada tahun 1995, Scenes of Malaysian Life dihentikan seketika daripada New Straits Times kerana Lat mengambil keputusan untuk bercuti selama setahun. Siri itu kembali diterbitkan pada tahun berikutnya sehingga ia berakhir pada tahun 2014.

Sambutan
Lerang komik ini mendapat sambutan yang baik dan membawa karya Lat ke puncak kemasyhuran. Pada tahun 2000-an, siri ini disiarkan tiga kali seminggu dalam New Straits Times.

Galeri Ilham menggambarkan siri ini sebagai "naratif yang benar-benar Malaysia dan menggambarkan kehidupan sebuah negara dengan sempurna".

Lihat juga
 Keluarga Si Mamat

Rujukan

Bibliografi
Wawancara/introspektif diri

 
 

Sumber berita

 
 
 
 
 

Buku

 
 
 
 
 

Sumber akademik

 
 

Sumber kewartawanan

 
 
 
 

Tapak Internet

Pautan luar
 

Komik di Malaysia
Karya oleh Lat